stanford-oval/wikipedia huggingface dataset:
Newnham College

| Newnham College |
| --- | --- |
  

Perustettu:  1871
Opiskelijoita:  393
Jatko-opiskelijoita:  162
Sijainti:  Cambridge, Englanti  Yhdistynyt kuningaskunta
Osoite:  Sidgwick Avenue Cambridge CB3 9DF
Yhteistyö:  Lady Margaret Hall (Oxford)
Sivusto:  www.newn.cam.ac.uk
Newnham College on yksi Cambridgen yliopiston 31 collegesta. Newnham College on tarkoitettu ainoastaan naisopiskelijoille ja lisäksi kaikki sen opettajat ovat naisia. Collegen perusti Henry Sidgwick vuonna 1871 asuinpaikaksi naisille, jotka halusivat käydä Cambridgen yliopiston luennoilla. Newnham College oli perustamisaikanaan toinen naisten college Cambridgessa; ensimmäinen oli Girton College. Newnham College aloitti Regent Streetillä 1871 ja nykyisellä paikallaan vuonna 1875 (nimellä Newnham Hall). College on saanut nimensä Cambridgen laitamilla sijaitsevasta Newnhamin kylästä.
Naisten collegeille Newnhamille ja Girtonille myönnettiin Cambridgen yliopiston täysimääräisen collegen status vuonna 1948. Newnham College on vanhin nykyisistä Cambridgen yliopiston naiscollegeista (kaksi muuta ovat Murray Edwards College ja Lucy Cavendish College). Girton College oli ensimmäinen naiscollege (perustamisvuosi 1869), mutta se alkoi hyväksyä miesopettajia vuodesta 1977 ja miesopiskelijoita vuodesta 1979 alkaen.
Kuuluisia opettajia ja alumneja

Margaret Drabble, kirjailija
Rosalind Franklin, kemisti
Jane Goodall, primatologi
Germaine Greer, kirjailija ja toimittaja
Iris Murdoch, kirjailija
Sylvia Plath, runoilija
Emma Thompson, näyttelijä
Aiheesta muualla

Kuvia tai muita tiedostoja aiheesta Newnham College Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Newport (Rhode Island)

| Newport |
| --- | --- |


 Koordinaatit: 41°29′17″N, 71°18′45″W 
Valtio:  Yhdysvallat
Osavaltio:  Rhode Island
Piirikunta:  Newport
Pinta-ala:  
 – Kokonaispinta-ala:  29.5 km²
 – Josta vettä:  9.6 km² 
Korkeus:  9 m
Väkiluku (2010):  24 672
 – Väestötiheys:  1 239.8 as./km²
Aikavyöhyke:  UTC-5 (kesäaika UTC-4)
Infobox OKVirheellinen NIMI-arvo: 
Newport on kaupunki Newportin piirikunnassa, Rhode Islandin osavaltiossa, Yhdysvaltain koillisosassa. Se on piirikuntansa pääkaupunki ja sijaitsee noin 48 kilometriä etelään osavaltion pääkaupungista Providencesta. Kaupunki on pinta-alaltaan 29,7 neliökilometrin suuruinen, ja sen asukasluku on noin 27 000.
Newport perustettiin vuonna 1639. Siirtomaa-ajan aikana Newport oli Uuden-Englannin orjakaupan keskus. Kaupungissa on vielä runsaasti nähtävillä siirtomaatyylistä arkkitehtuuria. Ennen vuotta 1900 Newport oli toinen Rhode Islandin osavaltion kahdesta pääkaupungista nykypääkaupungin Providencen ollessa toinen.
Newportissa sijaitsee useita merkittäviä kartanoita. Huomattavin niistä on The Breakers, joka on yksi Rhode Islandin suosituimpia nähtävyyksiä. Muita kaupungissa sijaitsevia kartanoita ovat muun muassa Belcourt Castle, The Elms, Marble House ja Rosecliff.
Newportissa sijaitsee tenniksen historiaa ja kuuluisia pelaajia esittelevä International Tennis Hall of Fame, joka järjestää vuosittain Hall of Fame Open -tennisturnauksen osana ATP-kiertuetta. Kaupunki tunnetaan myös historiallisesta Newport Country Club -golfkerhosta, jonka kentällä on pidetty muun muassa U.S. Open (1895), U.S. Amateur (1995), U.S. Women’s Open (2006) ja U.S. Senior Open (2024).
Kuvia kaupungista

Siirtomaa-aikaa heijasteleva katu Newportissa
Newportin kaupungintalo
The Breakers -kartano
Naval War College
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut - The City of Newport
Rhode Islandin osavaltio
| --- | --- |
Piirikunnat:   Bristol  Kent  Newport  Providence  Washington 
Kaupungit:   Central Falls  Cranston  East Providence  Newport  Pawtucket  Providence (pääkaupunki)  Warwick  Woonsocket 
Kunnat (town):   Barrington  Bristol  Burrillville  Charlestown  Bowers  Coventry  Cumberland  East Greenwich  Exeter  Foster  Glocester  Hopkinton  Jamestown  Johnston  Lincoln  Little Compton  Middletown  Rhode Island  New Shoreham  North Kingstown  North Providence  North Smithfield  Portsmouth  Richmond  Scituate  Smithfield  South Kingstown  Tiverton  Warren  Westerly  West Greenwich  West Warwick
Network-attached storage

SANin ja NASin kaavio
Network-attached storage (tai network access storage) (NAS), eli verkkotallennusjärjestelmä on tallennusjärjestelmä, joka jakaa tiedostoja tietokoneverkossa yhteiskäyttöön. Palvelin on kytketty suoraan tietoverkkoon, eikä tietokoneeseen kuten perinteiset kiintolevyt.
Sisäisesti NAS sisältää sulautetun palvelimen ja yhden tai useampia kiintolevyjä, usein RAID-tekniikkaa hyväksi käyttäen.
NAS-palvelin huolehtii käyttäjien autentikoinnista ja tiedostojen lukituksesta. NAS-palvelimet jakavat tiedostoja hajautetulla levyjärjestelmällä TCP/IP-verkoissa kuten NFS ja CIFS -protokollilla.
Natalinmustakyy

| Natalinmustakyy |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Myyräkyyt Atractaspididae
Alaheimo::  Aparallactinae
Suku::  Macrelaps  Boulenger, 1896
Laji::  microlepidotus
Kaksiosainen nimi
 Macrelaps microlepidotus  (Günther, 1860) 
Synonyymit
 Atractaspis natalensis Peters, 1877  Uriechis microlepidotus Günther, 1860 
Katso myös
   Natalinmustakyy Wikispeciesissä   Natalinmustakyy Commonsissa 
Infobox OKNimi-testi OKIUCN-testi OK: 
Natalinmustakyy (Macrelaps microlepidotus) on myyräkyiden (Atractaspididae) heimoon kuuluva käärmelaji, joka elää Etelä-Afrikassa. Se on sopeutunut kaivamiseen ja elää maan alla. Natalinmustakyy on sukunsa ainoa laji.
Ulkonäkö ja koko

Natalinmustakyy on vankkarakenteinen käärme, jolla on sileät, kiiltävät suomut ja lyhyt häntä. Pää on pieni, suhteellisen leveä, lyhyt, kartiomainen ja päältä litistynyt, ja silmät ovat hyvin pienet. Pituutta käärmeellä on yleensä 70–90 senttiä, mutta joskus harvoin se voi saavuttaa jopa 115 sentin pituuden.
Elintavat

Natalinmustakyy on kaivamiseen sopeutunut yöeläin, joka viettää päivät kosteassa karikkeessa tai mullassa. Se nousee maan pinnalle vain lämpiminä ja kosteina öinä. Natalinmustakyyn on havaittu olevan hyvä uimari.
Elintavat > Ravinto

Natalinmustakyyn ravinto on monipuolisempi kuin muilla Aparallactinae-alaheimon myyräkyillä, ja se sisältää erilaisia pieniä selkärankaisia: kaivavia sammakoita, jalattomia liskoja sekä pieniä käärmeitä ja nisäkkäitä. Natalinmustakyy pitää saalista paikallaan kuristamalla ja tappaa sen myrkyllä.
Elintavat > Lisääntyminen

Natalinmustakyy munii 3–10 munaa.
Myrkky

Natalinmustakyy on luonteeltaan rauhallinen ja puree harvoin ihmistä. Se on takamyrkkyhampainen käärme, ja erittää lievää myrkkyä. Myrkkyä ei ole tutkittu paljoa, mutta sen tiedetään sisältävän sarafotoksiineja. Vastamyrkkyä ei ole.
Levinneisyys ja elinympäristö

Natalinmustakyytä tavataan Etelä-Afrikan rannikolla Itä-Kapin ja KwaZulu-Natalin provinsseissa. Sen elinympäristöä ovat rannikon kosteat pensaikot sekä alanko- ja jokimetsät, joissa se elää maan alle kaivautuneena. Natalinmustakyytä on myös tavattu kaupunkien puutarhoista.
Natalinmustakyy alapuolelta
Neuvottelupeli

Neuvottelupeli on peli, jossa vastakkain ovat kahden hengen pelissä joukkueet. Joukkueen jäsenet voivat keskustella ja miettiä yhdessä, miten aikovat tehdä pelissä. Yleensä termiä käytetään shakkipeleistä, joissa on monta henkeä samalla puolella.
Newport (kaupunki Vermontissa)

| Newport |
| --- | --- |


Valtio:  Yhdysvallat
Osavaltio:  Vermont
Piirikunta:  Orleans
Pinta-ala:  
 – Kokonaispinta-ala:  19,76 km²
 – Josta vettä:  4,67 km² 
Väkiluku (2020):  4 455
 – Väestötiheys:  230 as./km²
 
 https://www.newportvermont.org 
Infobox OKVirheellinen NIMI-arvo: 
Newport on kaupunki Yhdysvalloissa Vermontin osavaltiossa. Sen väkiluku oli 4 455 vuonna 2020. Kaupunki toimii Orleansin piirikunnan hallintokeskuksena. Kaupungin länsipuolella sijaitsee Town of Newport, joka on erillinen kunta Newportin kaupungista.
Väestö

Vuonna 2020 Newportin 4 455 asukkaasta valkoisia oli 90,5 %, mustia 1,1 %, alkuperäisasukkaita 1,1 % ja aasialaisia 0,1 %. 3,9 % asukkaista puhui kotonaan jotain muuta kieltä kuin englantia ja 4,0 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Newport (kaupunki Vermontissa) Wikimedia Commonsissa
SC Dynamo Berlin

SC Dynamo Berlin oli vuosina 1955–1991 toiminut berliiniläinen urheiluseura, joka toimi Stasin alaisuudessa.
Seuran lajeihin kuuluivat käsipallo, yleisurheilu, voimistelu, pyöräily, pikaluistelu, kävely, taitoluistelu, jääkiekko, miekkailu, nyrkkeily ja lentopallo. Seuran jalkapallojaosto eriytettiin omaksi seuraksi nimeltä Berliner FC Dynamo. Tämä tapahtui vuonna 1966.
Dopingin käyttö oli systemaattista seuran toiminnassa. Itä-Saksan hajoamisen jälkeen erityisesti uimareiden saamat dopingvammat tulivat kuuluisuuteen, ja seurassa toimineita henkilöitä on haastettu oikeuteen.
Nesslingin säätiö

Nesslingin säätiö (koko nimeltään Maj ja Tor Nesslingin säätiö) on vuonna 1972 perustettu ympäristötutkimusta rahoittava säätiö. Vuoteen 2022 mennessä säätiö on jakanut noin 90 miljoonaa euroa yli 3 400 hankkeelle. Säätiö jakaa apurahoja kestävyysmurrosta edistävään väitöskirjatutkimukseen, postdoc-tutkimukseen ja tieteellisen ympäristötiedon jalkauttamiseen. Nesslingin säätiön tiede- ja toiminnanjohtaja on Katja Bargum.
Perustaminen ja varallisuus

Nesslingin säätiön varallisuus koostuu Tor Nesslingin perinnöstä, jonka hänen puolisonsa Maj Nessling päätti säätiöidä ympäristönsuojelua tukevan tutkimuksen hyväksi Torin kuoltua. Tor Ragnar Nessling (1901–1971) nousi Suomen Autoteollisuus Ab:n toimitusjohtajaksi vuonna 1932 ja teki elämäntyönsä autoteollisuuden parissa, mutta kulutti kaiken vapaa-­aikaansa vaimonsa Greta Marian eli Maj Nesslingin (1901–1974) kanssa Saaristomerellä, metsässä tai lintuja bongaten. Luonto oli tärkeä osa Tor Nesslingin elämää aina lapsuuden partioharrastuksesta kuolemaan asti kestäneeseen purjehdusharrastukseen.
Pariskunta oli puhunut yhteisen säätiön perustamisesta, mutta he eivät ehtineet perustaa sitä ennen Torin kuolemaa. Maj Nessling vieraili kesällä 1972 Tvärminnen eläintieteellisellä tutkimusasemalla, joka lopulta toimi kimmokkeena perustaa ympäristönsuojelua edistävän Nesslingin säätiön perustamiselle.
Palkinnot ja tunnustukset

Nesslingin säätiö myöntää vuosittain Sininen pallo -tunnustuspalkintoa yhdessä Tiina ja Antti Herlinin säätiön ja Svenska litteraturs sällskapet i Finlandin kanssa. Palkinnon suuruus on 100 000 euroa. Palkinto myönnetään myönnetään ratkaisuille, jotka olemassaolollaan muuttavat kansalaisten käyttäytymistä. Palkinto voidaan myöntää suomalaisille organisaatioille, yrityksille tai yhdistyksille, tutkimusryhmille tai mahdollisesti yksityishenkilöille, kielestä riippumatta. Ensimmäinen Sininen pallo -palkinto myönnettiin vuonna 2021 ja sen saivat Härkiksen ja Nyhtökauran kehittäjät.
Muu toiminta > Tieteen ja toivon talo Puistokatu 4

Nesslingin säätiön on perustanut Tieteen ja toivon talo Puistokatu 4:n yhdessä Tiina ja Antti Herlinin säätiön kanssa. Talo avattiin yleisölle avajaisnäyttelyn kera elokuussa 2022. Puistokatu 4 edistää ympäristökriisissä tarvittavaa nopeaa kulttuurin muutosta. Se toimii alustana kohtaamisille, tutkimukselle, yhteistyölle ja tapahtumille. Huvilan ensimmäinen kerros on kaupunkilaisten olohuone, jossa toimii muun muassa kirjasto ja ravintola. Toisessa kerroksessa sijaitsevat Tiina ja Antti Herlinin säätiön, Maj ja Tor Nesslingin säätiön sekä Ympäristötiedon foorumin työtilat ja siellä työskentelee myös Puistokatu 4:n oma tiimi. Talon kolmannessa kerroksessa sijaitsee Tiedevintti, jossa työskentelee ekologisen kriisin tutkijoita eri tieteenaloilta.
Muu toiminta > Ympäristötiedon foorumi

Nesslingin Säätiö rahoittaa Ympäristötiedon foorumia yhdessä Koneen säätiön kanssa. Ympäristötiedon foorumi edistää tieteellisen ympäristötiedon käyttöä yhteiskunnallisessa päätöksenteossa. Sen tavoitteena on lisäksi parantaa ympäristötutkimuksen saatavuutta ja vaikuttavuutta ja lisätä vuorovaikutusta ympäristötutkijoiden, päätöksiä valmistelevien virkamiesten ja poliitikkojen välillä. Tavoitteena on myös välittää viimeisintä tutkimustietoa päätöksenteon agendalla olevista aiheista sekä nostaa uusia, vielä marginaalisia ympäristökysymyksiä julkiseen keskusteluun.
Netvisor

| Netvisor |
| --- | --- |

Kotipaikka:  Lappeenranta, Suomi
Toiminta-alue:  Suomi
Toimiala:  ohjelmistoteollisuus
Emoyhtiö:  Visma Solutions
Kotisivu:  www.netvisor.fi
Infobox OKVirheellinen NIMI-arvo: 
Visma Netvisor on sähköisen taloushallinnon ohjelmistopalvelu, joka yhdistää taloushallinnon ja yritysten liiketoimintaprosessit pilvipalveluna. Sillä voidaan esimerkiksi hallita myynnit, ostot, henkilöstöhallinta, palkanlaskenta ja kirjanpito.   Visma Netvisoria on kehitetty yli 10 vuotta. Palvelua käyttää noin 20 000 erikokoisia yritystä lähes kaikilta toimialoilta ja yli 500 tilitoimistoa Suomessa. Visma Netvisor kuuluu Visma Solutions Oy:n päätuotteisiin.
Historia

Netvisorin kehitys alkoi Markku Nylundin hankkeena hänen opiskellessaan Lappeenrannan teknillisessä yliopistossa. Vuonna 2000 Nylund tutustui yhteisen tuttavansa kautta Mikko Saajanlehtoon, Bittivision perustajaan, minkä seurauksena Netvisor Oy fuusioitiin Bittivisioon. Ensimmäinen versio Netvisor-palvelusta julkaistiin vuonna 2002. Pari vuotta myöhemmin Cap Gemini Ernst & Young osti Bittivisio Oy:n liiketoiminnan. Kuitenkin jo vuonna 2005 Netvisor-liiketoiminta siirtyi Passeli Ohjelmat Oy:n taustalla olleiden porilaisveljesten Heikki ja Mika Taipaleen Solanum-konsernin omistukseen. Uuden kaupan myötä Netvisor alkoi toimia nimellä Netvisor Oy ja sai vastata omasta kehityksestään ja markkinoinnistaan. Taipaleiden myydessä Solanum-konsernin Vismalle lokakuussa 2011 Netvisor Oy oli taloushallinnon SaaS-palveluiden markkinajohtaja Suomessa. Vuoden 2012 lopulla yrityksen nimi muutettiin Visma Solutions Oy:ksi, joka tarjoaa Netvisoria pilvipalveluna.
Tunnustukset

2002 InnoSuomi-tunnustuspalkinto
2005 Netvisor eAccounting -palvelu, Maailman paras vähittäispankin verkkopalveluratkaisu
2010 Deloitten Technology Fast 50, 9. Sija suomen nopeimmin kasvavat teknologiayritykset
Newport-luokka

| Newport-luokka |
| --- | --- |


Tekniset tiedot
Uppouma:  8 500 t (kuormattu)
Pituus:  159 m
Leveys:  21 m
Syväys:  5,3 m
Koneteho:  16 000 shp
Nopeus:  20+ solmua
Miehistöä:  14 upseeria ja 210 miehistönjäsentä
Newport-luokka oli Yhdysvaltain laivaston kahdenkymmenen 1960-luvulla valmistetun aluksen muodostama Maihinnousualusluokka (engl. Tank-landing ship, LST), joista kaksitoista myytiin muille laivastoille.
Aiheesta muualla

Kuvia tai muita tiedostoja aiheesta Newport-luokka Wikimedia Commonsissa
Nesbyen

Nesbyen (ennen vuotta 2020 Nes) on kunta Buskerudin läänissä Norjassa. Kunta perustettiin vuonna 1838 nimellä Nes. Flån kunta erotettiin Nesistä 1905. Kunnan nimi vaihdettiin Nesbyeniksi 2020, jolloin se ja toinen Nes-niminen kunta päätyivät osaksi samaa Vikenin lääniä. Vuoden 2023 alussa kunnassa oli 3 299 asukasta.
Kuvia

Nesbyenin asema Bergenin radan varrella.
Nesin kirkko
Gardnosin kraatteri muodostui meteoriitin iskussa noin 650 miljoonaa vuotta sitten.
Tunnettuja henkilöitä

Margarete Bonnevie (1884–1970), naisasianainen
Lars Roar Langslet (1936–2016), poliitikko
Aiheesta muualla

Kuvia tai muita tiedostoja aiheesta Nes Wikimedia Commonsissa
Buskerudin läänin kunnat
Drammen
Flesberg
Flå
Gol
Hemsedal
Hol
Hole
Kongsberg
Krødsherad
Lier
Modum
Nesbyen
Nore og Uvdal
Ringerike
Rollag
Sigdal
Ål
Øvre Eiker
Norjan läänit | Norja
Roomalainen kylpylä (Ateena)

| Roomalainen kylpylä |
| --- | --- |
 Ateenan roomalaisen kylpylän raunioita.
Sijainti:  Záppeio, Ateena,  Kreikka
Koordinaatit:  37°58′18″N, 23°44′02″E
Rakennustyyppi:  roomalainen kylpylä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Roomalainen kylpylä on roomalaisaikaisten termien arkeologinen kohde, joka sijaitsee Vasilíssis Amalías -valtakadun varrella Kansallispuutarhan laidalla Ateenan keskustassa.
Roomalaisen kylpylän raunioita.
Kylpylä rakennettiin 200-luvun lopulla herulien hyökkäyksen jälkeen, ja se oli käytössä ainakin 500-luvulle saakka. Sama alue oli ollut geometrisella kaudella hautausmaana. Myöhemmin se sijaitsi kaupunginmuriin ulkopuolella ja oli merkittävä paikka moneille kulteille. Hadrianuksen aikana 100-luvulla, kun läheinen Olympoksen Zeuksen temppeli ja Hadrianuksen kaari valmistuivat, alueesta tuli osa varsinaista kaupunkia. Tuolloin sinne rakennettiin lukuisia pyhäkköjä, yksityistaloja ja kylpylöitä.
Kylpylän rauniot löydettiin 1990-luvulla Ateenan metron Linjan 2 rakennustöiden yhteydessä. Arkeologinen kohde on katettu ja ollut nähtävissä vuodesta 2004 lähtien.
Toinen roomalaisen kylpylän arkeologinen kohde sijaitsee hieman etelämpänä heti Olympoksen Zeuksen temppelin pohjoispuolella.
Aiheesta muualla

Kuvia tai muita tiedostoja aiheesta Ateenan roomalainen kylpylä Wikimedia Commonsissa
Roomalainen agora (Delfoi)

| Roomalainen agora |
| --- | --- |
 Roomalainen agora.
Sijainti:  Delfoí, Fokis, Keski-Kreikka, Kreikka
Koordinaatit:  38°28′55″N, 22°30′9″E
Rakennustyyppi:  agora
Valmistumisvuosi:  noin 100–300-luku
 Osa Unescon maailmanperintökohdetta Delfoin arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Roomalainen agora oli antiikin aikainen agora eli tori Delfoissa Kreikassa. Se sijaitsi Apollonin pyhäkköalueen muurien ulkopuolella alueen pääportin edustalla. Se oli alueen ensimmäinen kohde niin kutsutun pyhän tien varrella.
Roomalaisen agoran pylväshallin raunioita.
Agora rakennettiin roomalaisella ajalla kauppapaikaksi, sillä kaikki alueelle saapuvat kulkivat sen kautta. Se korvasi mahdollisesti varhaisemman kreikkalaisen agoran. Agoran koillis-, kaakkois ja luoteislaidalla oli pylväshallit. Osa luoteisen pylväshallin pylväistä on kunnostettu.
Kristillisellä ajalla paikalle rakennettiin kirkko, jossa käytettiin agoran rakennusten osia. Tätä perua monissa kivissä on kaiverrettuja ristejä. Myös nykyisin tie arkeologiselle alueelle kulkee agoran läpi.
Aiheesta muualla

Kuvia tai muita tiedostoja aiheesta Roomalainen agora Wikimedia Commonsissa
Rullaluistinhockey

Rullaluistinhockey-ottelu
Rullaluistinhockey on joukkuepeli, jota pelataan vanhanaikaisilla rullaluistimilla (quad) ja pallolla salissa kahden joukkueen välillä.
Rullaluistinhockeyta pelataan lähinnä Etelä-Euroopassa ja -Amerikassa, joten Suomessa laji on melko tuntematon. Rullaluistinhockeyta ei pidä sekoittaa jääkiekosta kehittyneisiin rullakiekkoon ja rullapalloon, joissa käytetään moderneja rullaluistimia (inline). Rullaluistinhockeyssa käytettävillä suorakulmiomallisilla rullaluistimilla liikkuminen on lähempänä jaloin liikkumista ja vie lajia jääkiekosta enemmän koripallon ja jalkapallon suuntaan.
Vuonna 1992 rullaluistinhockey oli Barcelonan kesäolympialaisissa näytöslajina. Viimeisimmät MM-kisat pelattiin Sveitsissä vuonna 2007, jolloin mestaruuden voitti Espanja.
Yksi maailman kuuluisimmista rullaluistinhockeyseuroista on espanjalainen FC Barcelona, jolla on lajissa ammattilaisjoukkue.
Aiheesta muualla

Wikimedia Commonsissa on kuvia tai muita tiedostoja aiheesta .
Kansainvälinen Rullaluistinhockeykomitea (CIRH)
Euroopan Rullaluistinhockeykomitea (CERH) (Arkistoitu – Internet Archive)
RinkHockey.net
HoqueiPatins.cat (Arkistoitu – Internet Archive)
Nicolaus Ryting

Nicolaus Ryting (k. 1472) oli Kaarle Knuutinpojan kansleri. Hän suoritti ulkomailla lainopin tohtorin arvon.
Rytingin sanotaan olleen Tukholman fransiskaaniveljesten esimiehenä, mutta hänen ei uskota kuuluneen munkkikuntaan, koska hänen tiedetään olleen naimisissa. Kun Kaarle Knuutinpojasta tuli kuningas, Ryting oli tämän kansleri ja sen tutkijakunnan ja tuomioistuimen jäsen, joka 1454 peruutti kruunulle aateliston ja kirkon tiloja. Hän menetti kanslerinvirkansa, kun Kaarle karkotettiin. Häntä ei kuitenkaan vainottu ennen kuin vasta 1463 Tukholmassa, kun hänet useiden muiden ruotsalaisten kanssa vangittiin ja hän joutui kidutuksen kohteeksi epäiltynä salahankkeista Kaarlen hyväksi. Kun Kaarle palasi valtaan, Rytingistä tuli jälleen kansleri. Hän oli 1469 lähettiläänä Lyypekissä.
Turun linnanisäntänä oli 1535–1547 Thomas Jönsson Ryting, joka omisti Gesterbyn kartanon Kemiön pitäjässä. Heidän sukulaisuudestaan ei ole tietoa.
Nicolaus Schafhausen

Nicolaus Schafhausen (s. 1965, Düsseldorf) on saksalainen kuraattori ja taidehistorioitsija. Hän opiskeli taidehistoriaa Berliinin teknillisessä yliopistossa ja  Ludwig-Maximilians-Universität Münchenissä.
Schafhausen on hakenut nykytaiteen museon Kiasman johtajaksi tammikuussa 2010.
Russki Standart

| Russki Standart |
| --- | --- |

 Russki Standart Orginal.
Tyyppi:  votka
Alkoholiprosentti:  40 %
Alkuperä:   Venäjä
Valmistus aloitettu:  1998
Infobox OKNimi-testi OK: 
Russki Standart (ven. Русский Стандарт) on venäläinen votkamerkki. Russki Standartin valmistus aloitettiin vuonna 1998. Sen alkoholipitoisuus on 40 tilavuusprosenttia. Tehdas sijaitsee Pietarissa, ja vesi otetaan Laatokasta.
Russki Standart osti verkkotunnuksen Vodka.com 4. joulukuuta 2006; yhtiö maksoi siitä kolme miljoonaa dollaria (kaksi miljoonaa euroa).
Eri versiot

Russki Standart -vodkaa valmistetaan neljänä eri versiona:
Imperia Vodka
Russki Standart Gold
Russki Standart Platinum
Russki Standart Original
Aiheesta muualla

Wikimedia Commonsissa on kuvia tai muita tiedostoja aiheesta .
Russki Standart-votkan sivusto (englanniksi)
Nicci French

Sean French ja Nicci Gerrard, 2018.
Nicci French on kahden lontoolaisen journalistin, Nicci Gerrardin ja Sean Frenchin, yhteinen kirjailijanimi. He kirjoittavat yhdessä psykologisia jännityskirjoja. Gerrard ja French menivät naimisiin vuonna 1990 ja vuodesta 1999 lähtien he ovat asuneet Suffolkissa.
Nicci Gerrard

Nicci Gerrard (s. 10. kesäkuuta 1958) varttui Worcestershiressä. Hän opiskeli englannin kielen kirjallisuutta Oxfordin yliopistossa ja opetti sitten kirjallisuutta Los Angelesissa ja Lontoossa. Hän perusti naistenlehden ennen freelance-journalistiksi ryhtymistään. Tänä aikana Gerrard meni naimisiin ja sai kaksi lasta. Liitto oli jo epäonnistunut ennen kuin hän tapasi Sean Frenchin. He kohtasivat Gerrardin työskennellessä toimittajana New Statesman -lehdessä, johon French kirjoitti viikkokolumneja. Gerrard vaihtoi kuitenkin työpaikkaa, kun The Observer -lehti tarjosi hänelle töitä.
Sean French

Sean French (s. 28. toukokuuta 1959) on kotoisin Bristolista. Hän opiskeli William Ellisin lukiossa pohjois-Lontoossa ennen kuin aloitti englanninkielisen kirjallisuuden opiskelun Oxfordin yliopistossa. French ja Gerrard eivät kuitenkaan kohdanneet Oxfordissa yliopistovuosinaan. Oxfordin-aikanaan French voitti Vogue-aikakauslehden järjestämän kirjoituskilpailun, ja hänestä tuli journalisti.
Frenchin ensimmäinen kolumni julkaistiin vuonna 1987. Hän kirjoitti kolumneja New Statesman -lehteen vuoden 2000 loppuun saakka.
Tuotanto

The Memory Game (1997)
The Safe House (1998)
Killing Me Softly (1999)
Beneath the Skin (2000)
The Red Room (2001)
The People Who Went Away (2001)
Land of the Living (2002)
Secret Smile (2003)
Catch Me When I Fall (2005)
Losing You (2006)
Aiheesta muualla

Virallinen Nicci French -sivusto